In nomine sancte  indiuidue Trinitatis. Ego Godefridus Dei gratia Lingonensis Episcopus notum facio tam præsentibus quàm futuris, quòd discordia erat inter Rogerium de Anceio,  Garnerium de Diuione,  Humbertum de Mons, maritos sororum suarum, Luciæ,  Margaritæ:  Ecclesiam S. Ioannis Reomaensis de iis quæ capiebant in villa Estiue. Volebat enim Rogerius,  illi plus capere quàm deberent ibi. Cognouit itaque Rogerius in præsentia nostra, quòd ibi deberet habere saluamentum ab Abbate,  illi ab eo pro sororibus quarum viri erant. Fecit autem Rogerius hominium Petro Abbati, pro saluamento, quod tale est. In Mansis sancti Ioannis (excepta terra quæ fuit Heriodi,  Mansis in quibus habitant homines vel habitaturi sunt, in quibus clamat Heldierius) singulis annis sextarium hordei, vel auenæ,  duo panes,  duo membra carnis porcinæ, si porcus in eodem manso nutritus fuerit,  occisus. Sin autem duæ gallinæ,  sextarium vini; qudò si vinum desit, pro vino dent nummos, quantum venditur sextarius apud Rubeum montem. Mansi qui sunt in cœmeterio dant dimidium saluamentum. Extra cœmeterium sunt decem  septem Mansi, qui similiter dant dimidium saluamentum. Si quis hospitatur in aliquo Manso S. Ioannis,  non habeat illum integrum, dabitur ei extra villam iugerum terræ,  reddet integrum saluamentum. Et si quis Mansus in pluribus partibus diuisus fuerit,  hospitatur ab hominibus, tale saluamentum quod debebat antequam diuideretur, tale postea reddat. Annona  vinum redditur in festo Sancti Martini, panis  caro in festo Sanctorum Innocentium, vel in die crastina. Quòd si panis non placet eis, pro singulis dabuntur singuli denarij. Ministri militum qui hæc accipiunt de suo viuant,  non de rusticorum. Et si rustici infra octo dies non dant quod debent, facient clamorem famulis Abbatis, vel ipsi Abbati. Quòd si Abbas vel ministri eius, intra quindecim dies post clamorem, non faciunt eis iustitiam, ipsi deinceps per se faciant. Et sciendum quòd saluamentum istud nusquam reddetur nisi in eadem villa. Si verò milites vel ministri eorum propriam iustitiam fecerint ibidem, vel apud Rubeum montem, ipsam facient,  non longius. Hoc casamentum laudauit Rogerius,  hæc consuetudo recognita est in præsentia nostra coram multis testibus. Vltra hanc consuetudinem quæ dicta est, sub anathemate interdicimus, ne milites, vel ministri eorum aliquid capere præsumant,  vt ratum,  inconcussum deinceps habeatur, sigilli nostri impressione munimus appositis testibus, qui huic negotio terminando interfuerunt. Engodus Monachus, Odo Monachus, Pontius Archidiaconus, Stephanus Archidiaconus, Boso Archipresbyter, Rainerius de Roca, Hugo Cheualchea, Rainerius de Pulteria, Rainaldus Vicecomes, Humbaldus Altré, Milo Libornes, Helias frater eius, Bruno Saluages, Bernardus Ambesas, Robertus de Leheli, Bernardus Præpositus, Galerannus frater eius, Stephanus Moran, Henricus Malesmainus, Lambertus Maior, Petrus Maior, Varimbaltus, Acta sunt hæc anno ab Incarnatione Domini MCXLI, Apostolicæ sedis Cathedram obtinente Domno Innocentio, Francorum excellentissimo Rege Ludouico.